Lekkerkry Game Farm | LekkeSlaap
Vanaf R4 200 R3 150 per nag, vir 12 mense
Lekkerkry Game Farm bied gerieflike akkommodasie in die beeldskone bosveld met verskeie wildsoorte wat vrylik rondloop. Die wildplaas is sentraal geleë 80 km van Johannesburg af, 40 km van Potchefstroom af, 50 km van die Vaal Driehoek af en 30 km van Parys af.
Die stylvolle grasdakhuis beskik oor 3 slaapkamers: 'n hoofslaapkamer met 'n dubbelbed en 'n en suite-badkamer, 'n tweede slaapkamer met 'n dubbelbed en 'n enkelbed, en 'n derde slaapkamer met 'n dubbelbed. Daar is ook 'n ruim, gedeelde badkamer en 'n gaste-toilet. Die huis beskik ook oor 'n oopplan-kombuis en -leefarea. Die kombuis is volledig toegerus met eetgerei, 'n stoof, 'n yskas en 'n mikrogolfoond. Die leefarea het gemaklike rusbanke, 'n ingeboude kaggel en 'n TV met DStv. Daar is 'n groot leefarea en 'n groot stoep met pragtige uitsigte oor die omliggende bosveld. Buite is daar 'n boma waar gaste lekker in die bosveld kan ontspan en daar is 'n swembad waarin gaste kan afkoel.